วงการบันเทิงเกาหลี ส่งสารแสดงความไว้อาลัยต่อการเสด็จสวรรคต ในหลวง ร.9
Korea Entertainment Management Association (KEMA) สมาคมการจัดการวงการบันเทิงแห่งเกาหลี แสดงความไว้อาลัยต่อการเสด็จสวรรคตของพระบาทสมเด็จพระเจ้าอยู่หัวภูมิพลอดุลยเดช พระมหากษัตริย์แห่งราชอาณาจักรไทย,Korea Entertainment Management Association (KEMA) หรือ สมาคมการจัดการวงการบันเทิงแห่งเกาหลี ,ขอแสดงความเสียใจอย่างที่สุดกับการเสด็จสวรรคตของพระบาทสมเด็จพระเจ้าอยู่หัวภูมิพลอดุลยเดช,ในฐานะของตัวแทนอุตสาหกรรมวงการดนตรีและวัฒนธรรม K-pop ข้าพเจ้าขอร่วมเสียใจกับประชาชนชาวไทยต่อการสวรรคตของพระบาทสมเด็จพระเจ้าอยู่หัวภูมิพลอดุลยเดช นายซง ซอง มิน ประธานสมาคมการจัดการวงการบันเทิงแห่งเกาหลี หรือ KEMA กล่าว, ,Korea Entertainment Management Association (KEMA) หรือ สมาคมการจัดการวงการบันเทิงแห่งเกาหลี เป็นหน่วยงานที่อยู่ภายใต้การกำกับดูแลของกระทรวงวัฒนธรรม กีฬาและการท่องเที่ยวของเกาหลี ซึ่งเป็นสมาคมที่รวบรวมบริษัทเอเจนซี่บันเทิงถึง 250 บริษัท และดูแลเหล่าศิลปินดาราถึง 1,400 ชีวิต อย่างเช่น ซงจุงกิ, คิมซูฮยอน, วอนบิน, อีมินโฮ และอื่นๆ, ,นายซง ซอง มิน กล่าวต่อว่า นับตั้งแต่ความสัมพันธ์ทางการทูตอย่างเป็นทางการตั้งแต่ปี 1958 ประเทศไทยและสาธารณรัฐเกาหลีได้มีความร่วมมือและมีความสัมพันธ์อย่างแข็งแกร่งในด้านต่างๆ อาทิ การเมือง เศรษฐกิจ ศิลปะ รวมทั้งการแลกเปลี่ยนทางวัฒนธรรม, ,ประเทศไทยเป็นหนึ่งในประเทศแรกที่มีการส่งทหารมาช่วยปกป้องสาธารณรัฐเกาหลีใต้ในช่วงสงครามเกาหลี ซึ่งปัจจุบันประเทศไทยก็ยังคงเป็นมิตรที่ดีกับทางประเทศเกาหลีใต้ และมีการแลกเปลี่ยนทางวัฒนธรรมอย่างที่คนไทยหลายคนก็สนุกสนานไปกับกระแสเกาหลีซึ่งเรียกว่า ฮัลรยู (Korea wave), ,ทุกๆ ปี ในประเทศไทยได้มีการจัดคอนเสิร์ต K-POP และ Fan Meeting มากกว่า 40 ครั้ง และในช่วงครึ่งปีแรกของปี 2016 ได้มีการออกอากาศซีรีส์เกาหลีในประเทศไทยถึง 36 เรื่อง สำหรับในการเฉลิมฉลองความสัมพันธ์ทางการทูตระหว่างประเทศไทยและสาธารณรัฐเกาหลีใต้ และเพื่อส่งเสริมการแลกเปลี่ยนทางวัฒนธรรมของทั้งสองประเทศ จึงได้มีการจัดงาน เทศกาลมิตรภาพไทย-เกาหลี (Thailand Korea Friendship Festival) โดยสถานเอกอัครราชทูตสาธารณรัฐเกาหลีใต้และกระทรวงวัฒนธรรมของประเทศไทยร่วมกัน ซึ่งงานนี้ได้ถูกจัดขึ้นอย่างต่อเนื่องมาเป็นเวลา 8 ปีแล้ว,นับได้ว่าประเทศเกาหลีใต้และประเทศไทยมี มิตรภาพที่แท้จริง มายาวนานมากกว่า 50 ปี ในการทำความเข้าใจความหลากหลายทางวัฒนธรรมและความปรองดองซึ่งกันและกัน,และด้วยมิตรภาพที่มีมายาวนานมากกว่า 50 ปีนี้ ในนามของสมาชิกสมาคมฯ และเหล่าศิลปินดาราในเกาหลีใต้ เราขอร่วมไว้อาลัยและแสดงความเสียใจกับคนไทยต่อการสูญเสียผู้นำที่ยิ่งใหญ่ที่สุด และขอร่วมเป็นกำลังใจต่อคนไทยทุกคน เพื่อเอาชนะเวลาของความเศร้าโศกนี้ร่วมกัน
Korea Entertainment Management Association (KEMA) สมาคมการจัดการวงการบันเทิงแห่งเกาหลีแสดงความไว้อาลัยต่อการเสด็จสวรรคตของพระบาทสมเด็จพระเจ้าอยู่หัวภูมิพลอดุลยเดช พระมหากษัตริย์แห่งราชอาณาจักรไทย
ในหลวงสวรรคต,พระเจ้าอยู่หัวสวรรคต,รัชกาลที่ 9 สวรรคต,สิ้นรัชกาลที่ 9,พระบาทสมเด็จพระปรมินทรมหาภูมิพลอดุลยเดช,พระบาทสมเด็จพระเจ้าอยู่หัวในพระบรมโกศ,ประวัติในหลวง,รูปในหลวง,ภาพในหลวง,พระราชดำรัส,พระราชกรณียกิจ,สมาคมการจัดการวงการบันเทิงแห่งเกาหลี,ดาราเกาหลี,ศิลปินเกาหลี